సియోల్ : న్యాయస్థానం ముందు అందరూ సమానమే. ఎంత పెద్ద వాళ్లయినా దీనికి మినయింపు లేదు. వేల కోట్ల సంపదకు వారసుడైనా దక్షిణ కొరియా పారిశ్రామిక దిగ్గజం సామ్సంగ్ కంపెనీ వారసుడు లీ జె యాంగ్ చేతులకు బేడీలతో కోర్టు ముందు నిలబడాల్సి వచ్చింది. దేశ అధ్యక్షురాలు పార్క్ గుయన్ హైని చుట్టుముట్టిన ఒక అవినీతి కేసుకు సంబంధించి లీ కోర్టు బోనులో శనివారం ముద్దాయిగా నిలబడ్డారు. ఆయనపై విలేకరులు ప్రశ్నల వర్షం కురిపించినా ఆయన మౌనంగా నిలబడి పోయారు. కొద్ది రోజుల క్రితమే అరెస్టయిన లీ సియోల్ జైల్లో అందరు ఖైదీల్లా చిప్పకూడు తిని సాధారణ ఖైదీల్లా గడపాల్సి వచ్చింది. ప్రపంచంలోని మేటి పారిశ్రామిక సంస్థల్లో ఒకటైన సామ్సంగ్ గ్రూపు వారసుడైన లీ ఇలా అవినీతి ఆరోపణల కుంభకోణంలో అరెస్టవడం దక్షిణ కొరియాలో పెద్ద సంచలనంగా మారింది. అధ్యక్షురాలి అనుచరుడికి 4 కోట్ల డాలర్లు విరాళాలుగా చెల్లించడం ద్వారా విధానపరమైన కొన్ని లాభాలు పొందారని లీపై కేసు నమోదైంది.
siol : nyaayasthaanam mundu andaruu samaname. entha pedda vallayina deeniki minayimpu ledu. vela kotla sampadaku vaarasudainaa dakshina koria paarisraamika diggajam samsung company vaarasudu lee je yang chetulaku bediilatoe kortu mundu nilabadalsi vachindi. desha adhyakshuraalu park guyan haini chuttumuttina oka avineeti kesuku sambandhinchi lee kortu bonulo sanivaaram muddaayigaa nilabaddaaru. aayanapai vilekarulu prasnala varsham kuripinchinaa aayana mounamgaa nilabadi poyaru. koddi rojula kritame arestayina lee siol jaillo andaru khaidillah chippakudu tini saadhaarana khaidillah gadapalsi vachindi. prapanchamloni meti paarisraamika samsthallo okataina samsung groopu vaarasudaina lee ilaa avineeti aaropanala kumbhakonamlo arestavadam dakshina koriyaalo pedda sanchalanamgaa maarindi. adhyakshuraali anucharudiki 4 kotla daalarlu viraalaalugaa chellinchadam dwara vidhaanaparamaina konni labhalu pondaarani leepai kesu namodaindi.